Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 24/1998. (III. 11.) OGY határozathoz
Paragraph Index: 645

2. A Felügyelő Bizottság szervezete 2.1. Az FB testületének létszámára, tagjainak delegálására és visszahívására, megbízatásának idejére, elnökének megválasztására, illetőleg az összeférhetetlenségi szabályokra vonatkozó előírásokat az Öit. 11. §-a rögzíti. 2.2. Az FB 9 főből álló testület, melynek 3 tagját a munkavállalói szervezetek (1 főt az Autonóm Szakszervezetek Szövetsége, 1 főt a LIGA, 1 főt az MSZOSZ), 3 tagját a munkáltató szervezetek (1 főt az IPOSZ, 2 főt a STRATOSZ), 3 tagját pedig a Kormány jelölte ki. 2.3. Az FB munkáját az FB közvetlen irányítása alá tartozó Felügyelő Bizottság Titkársága (a továbbiakban: FBT) segíti elő. 2.4. Az FBT az OEP-en belül — 1998. január 1-jétől — működő szervezeti egység, amelynek feladata az FB működési feltételeinek közvetlen biztosítása, az FB működésével összefüggő ügyviteli, iratkezelési feladatok ellátása, az FB elnökének utasításai szerint az FB ülések előkészítése. 2.5. A Titkárság önálló bérgazdálkodó és ügykezelő egység, amely az OEP szervezeti egységeként működik. E szervezeti egység munkavállalóit FB határozat alapján — az FB elnök megkeresésére — OEP főigazgatója nevezi ki és hívja vissza, illetve a kinevezéssel egyidejűleg kirendeli munkavégzésre az FB elnökének közvetlen irányítása alá. Az FBT szervezeti egységében dolgozó köztisztviselők felett a munkáltatói jogokat a köztisztviselők jogállásáról szóló

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes